داعش کا اہم کمانڈر ابو محمد العدنانی ہلاک ہو گیا

شام کے شہر حلب میں دہشت گرد کے خلاف کاروائی میں ابو محمد العدنانی ہلاک ہو گیا جو داعش کا اہم کمانڈر اور ترجمان تھا ۔

خبر کا کوڈ: ۴۲۲۹۵۸

تاریخ: ۰۱ آذر ۲۰۱۶ - ۱۸:۲۹

رسا نیوز ایجنسی کی رپورٹ کے مطابق داعش دہشت گرد تنظیم سے وابستہ خبررساں ایجنسی اعماق  کے مطابق شام کے شہر حلب میں ایک کارروائی کے دوران داعش دہشت گرد تنظیم کا ترجمان ابو محمد العدنانی ہلاک ہوگیا ہے۔

وہابی دہشت گرد تنظیم داعش نے اعلان کیا ہے کہ طہ صبحی فلاحہ المعروف ابو محمد العدنانی حلب میں ایک کارروائی کے دوران ہلاک ہوگیا ہے۔

العدنانی کا اصلی نام " یاسر خلف حسین نزال الراوی" ہے اور اب تک اس نے اپنے لئے مختلف ناموں مثلا جابر طہ فلاح، ابوالخطاب اور ابوصادق الراوی کا نام انتخاب کیا تھا ۔

اطلاعات کے مطابق ابو محمد العدنانی ۲۰۰۵ سے ۲۰۱۰ تک عراق میں امریکی جیل میں قید رہا اور اس کے بعد اسے آزاد کردیا گیا ابو محمد العدنانی داعش کے اہم کمانڈر اور ترجمان تھے۔